“હરિશ્ચંદ્ર” બહેનો વિનોબાજીની છાયામાં રહી હરતી ફરતી સાધિકાઓ છે. સાધના કરનારા કાંઈક રુક્ષ, સ્વકેન્દ્રી, અલ્લડ દેખાય છે – હોય છે તેવું નહીં, પણ તેમની તીવ્ર વૈરાગ્યવૃત્તિ અને ધૂની એકોપાસના એમનું આવું રૂપ પ્રગટ કરે, પરંતુ આ બહેનોનું જુદું છે, તેમનામાં છે આનંદ, માધુર્ય છતાં કરુણા મૂલક અનાસક્ત કર્મ પ્રવાહ. વિનોબાજીની કૃપા અને પોતાના નમ્ર પુરુષાર્થ થી આ આવ્યાં છે. કાકા સાહેબે ક્યાંક કહ્યું છે તેમ શીલ તેવી શૈલી. બે જણ લખે છે છતાં એક હાથે લખ્યું હોય તેમ લાગે છે, તે બન્નેના મનૈક્યની પ્રસાદી છે. ”